Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17245

d) egy-egy rádióadás az érkező és induló légijárművek számára azokon a repülőtereken, amelyeken az érkező és induló légijárművek számára összeállított közös rádióadás túlságosan hosszú lenne. 4.3.4.2 Ahol gyakorlatilag lehetséges, a beszédüzemű ATIS rádióadások számára külön ultrarövidhullámú (VHF) frekvenciát használjanak. Amennyiben ez nem áll rendelkezésre, az adást a legalkalmasabb közelkörzeti navigációs berendezés, lehetőleg VOR irányadó hangcsatornáján sugározzák, feltéve hogy a berendezés hatótávolsága és az érthetőség megfelelő, valamint a navigációs berendezés azonosítója úgy kerül sugárzásra a közleménnyel felváltva, hogy az nem teszi ez utóbbit érthetetlenné. 4.3.4.3 A beszéd-üzemű ATIS rádióadást ne sugározzák az ILS leszállító berendezés hangcsatornáján. 4.3.4.4 Amennyiben beszéd-üzemű ATIS rádióadást biztosítanak, az folyamatos és ismétlődő legyen. 2007/70/II. szám 4.3.4.5 Az érvényes adás tartalmát azonnal közöljék a megközelítésre, leszállásra és felszállásra vonatkozó tájékoztatások megadásáért felelős érintett légiforgalmi szolgálati egységekkel, amennyiben az adást nem ezek állították össze. Megjegyzés: Az ATIS biztosítására vonatkozó előírások úgy a beszéd-üzemű mint a D-ATIS esetére az alábbi 4.3.6 pontban találhatók. 4.3.4.6 A nemzetközi légitársaságok általi használatra kijelölt repülőtereken üzemeltetett Beszédüzemű Automatikus közelkörzeti tájékoztató szolgálat (Voice-ATIS) minimálisan angol nyelven nyújtandó. 4.3.4.7 Ajánlás — Ahol a beszédüzemű ATIS rádióadásokat egynél több nyelven továbbítják, minden egyes nyelvhez külön sugárzási csatornát használjanak. 4.3.4.8 Ajánlás — A beszédüzemű ATIS rádióadás közlemény hossza lehetőség szerint ne haladja meg a 30 másodpercet de fordítsanak gondot arra, hogy az adás sebessége vagy az ATIS rádióadás sugárzására használt navigációs berendezés azonosító jele ne csökkentse az ATIS közlemény érthetőségét; Az ATIS rádióadás kidolgozása alkalmával vegyék figyelembe az emberi teljesítmény tényezőket. Megjegyzés: Az emberi teljesítményt érintő útmutatás az Emberi Tényezők Kiképzési Kézikönyvben (Doc 9683) található. 4.3.5 Automatikus távközlési adathálózati közelkörzeti tájékoztató szolgálat (D-ATIS) 4.3.5.1 Ahol a meglevő beszéd-üzemű ATIS mellett kiegészítésképpen automatikus távközlési adathálózati közelkörzeti tájékoztatást is biztosítanak, az adások úgy tartalomban mint formátumban legyenek egymással azonosak. 4.3.5.1.1 Ahol az adások valós idejű és érvényes időjárás tájékoztatásokat is tartalmaznak, azonban az adatok a jelentős időjárás változás határértékein belül maradnak, az adások tartalma az azonosító jelzés fenntartása mellett azonosnak tekinthető. Megjegyzés: A jelentős időjárás változás határértékeit az 3. Annex, 3. Függelék 2.3.2 pontjában határoztuk meg. 4.3.5.2 Ahol a meglevő beszédüzemű ATIS mellett kiegészítésképpen D-ATIS tájékoztatást is biztosítanak és az ATIS adást a legújabb adatok miatt módosítani kell, mindkét adást egyszerre frissítsék. Megjegyzés: A D-ATIS adással kapcsolatos tájékoztatót a Légiforgalmi Szolgálatok Adathálózati Összeköttetéseinek Alkalmazása Kézikönyv (Doc 9694) tartalmazza. A D-ATIS műszaki előírásait a 10. Annex III. kötet I. rész 3. fejezete tartalmazza. 4.3.6 Automatikus közelkörzeti tájékoztató szolgálat (beszédüzemű és/vagy adathálózati) 4.3.6.1 Amennyiben beszédüzemű és/vagy adathálózati ATIS adást biztosítanak:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes